Riderlykke: sikke en spøjs drøm.  Jeg kan også drømme de særeste ting, og jeg tager endda kun høfebermedicin.  Det eneste jeg sådan lige kan huske er, at jeg tit drømmer om fly. Fly som styrter, som har svært ved at lette eller som eksploderer i luften. Jeg sidder kun i dem, som har svært ved at lette!!! Er det min underbevidsthed, som prøver at fortælle mig, at det er tid til slankekur!?!?! 
også en virkeligt sær heste drøm i nat... jeg havde en lille bitte pony og min mor ville så smide min kapsun ud for sådan noget pjat virkede ikke... og så ville jeg vise at den gjorde, så jeg lagde kapsunen på denne her lille pony og hoppede op på den.. lå og sprang en masse brede å'er og træstammer, selv om ponyen var så lille at mine knæ slæbte hen af jorden.. Nå ja og for at gøre det mere sært så stod Backstreet boys (hvis nogle kan huske dem) og kiggede på  Har tit ret sære drømme...
Jeg drømmer også de vildeste og mystiske drømme som en bivirkning fra min medicin. Jeg elsker at drømme sådan nogle skøre drømme og selvom jeg ofte drømmer noget med zombier og monstre så er de ikke decideret ubehagelige at drømme, tværtimod vil jeg gerne se hvad der sker i mine drømme og drømmer med så langt jeg kan. Dog drømte jeg den anden dag at jeg sad i en bil i New York og det begyndte at regne med store kanonkugler som blev større og større og de ramte ned oveni taget af bilen, der kan jeg huske at jeg sad inde i bilen og sagde til mig selv at nu er det vidst på tide at vågne op, og så vågnede jeg. Jeg har også drømt at mig og en veninde jeg havde i folkeskolen skulle flytte på kollegie sammen, det var et gammelt faldefærdigt hus og vi fik værelset helt oppe under loftet og så skulle Borat bo sammen med os??!! (Jeg har aldrig set filmen med Borat) han skulle sove ovenpå en rådden lem og da vi åbnede den kom der et monster ud... så skiftede drømmen til at vi sad i et hus og kiggede ud på nogle drenge der spillede fodbold i en have, så kom monsteret og sugede livet ud af drengene, og så rendte vi rundt i huset og låste alle døre og vinduer, pludselig ringede min mobil og monstret hørte os, så vågnede jeg fordi min mobil rigtig ringede.?!?! Det var bare et par af drømmene, jeg kan huske stort set alle... engang drømte jeg om et hus som jeg blev nødt til at tegne da jeg vågnede fordi indretningen var så fed. En anden nat kunne jeg snakke med frøerne... De underlige og livlige drømme er klart en positiv bivirkning synes jeg.  Katrine
Jeg har også de vildeste drømme - næsten hver nat! Som regel har det noget med mit arbejde at gøre, der sker de mystiske ting  Hvad er det for noget medicin i tager ???  Jeg er nemlig også på "noget" og har en idé om at det kan være årsagen... -Dorte
Ha ha! Sikke nogle mystiske drømme i allehar.. jeg er også selv én af dem, som tit drømmer noget mærkeligt! For noget tid siden drømte jeg, at jeg befandt mig midt i en gårdsplads på en ældre borg/slot. Der var vildt meget ballade rundt om mig. Folk kæmpede mod hinanden osv. Pludselig råbte en stemme til mig, at jeg skulle passe på for borgens mure ville styre sammen om ørerne på mig. Jeg opdager så, at denne stemme kommer fra en rød hest. Hesten kunne altså tale   Den bad mig sætte sig op på ryggen af den så den kunne redde mig ud fra katastrofen! Bagefter stod jeg og klappede den på en mark indtil jeg vågnede... Jeg synes det er sjovt at drømme. Man kan opleve alt der er muligt og ikke muligt! 
Hey Jeg har altså altid drømt sådan nogen sindsyge drømme, eller rettere været god til at huske dem, for vi drømmer jo allesammen. Synes normalt det er meget sjovt at befinde sig i det fantasirige, undtagen hvis man har mareridt! Den sidste åndsvage drøm jeg havde, var at min afdøde vallak, blev passet af nogen inde i byen og bare gik løs i en park, der havde han så fået et lækket føl (?!). Og så havde jeg vildt dårlig samvittighed over jeg ikke vidste han havde været i fol, og at jeg ikke havde fået taget hans dækken af i et halvt år. Hmm.. Nogen gange er mine drømme helt vildt nemme og tolke til noget jeg tumler rundt med i hovedet, andre gange må man bare tænke: NÅ ?? Mette